《苍梧十景次汪宪副韵 其二 火山剑气》
明代·张吉

龙光万丈馀，毕竟归良冶。固知橐籥功，分寸不可假。

睒睒晦朔间，望舒宜在野。我心如可照，何似垂钩者。

作者简介：（1451—1518）江西馀干人，字克修，号翼斋，别号古城。成化十七年进士。授工部主事，官至贵州布政使。精研诸经及宋儒著作。尝曰“不读五经，遇事便觉窒碍”。有《陆学订疑》、《古城集》。